**FARSKÉ OZNAMY – filiálky NEMČICE ⦁ Farnosti Topoľčany**

**19. nedeľa v Cezročnom období**

(7.8.2022 – 14.8.2022)

▪ **Sv. omše počas týždňa v Nemčiciach a ich úmysly**:

*Piatok*: 18.30 h. Za zdravie a Božie požehnanie

*Nedeľa*: 09.00 h. + Anton, Ján, Martina, Emil

▪  **Liturgický kalendár týždňa:**

*Pondelok*: Sv. Dominika, kňaza

*Utorok*:   Sv. Terézie Benedikty od Kríža, mučenice a spolupatrónky Európy

*Streda*:   Sv. Vavrinca, diakona a mučeníka

*Štvrtok*:   Sv. Kláry, panny

*Piatok*:   Sv. Jany Františky de Chantal, rehoľníčky

*Sobota*:   Sv. Ponciána, pápeža a Hipolyta, kňaza – mučeníkov

*Nedeľa*:   20. nedeľa v Cezročnom období (*v meste Topoľčany hody*)

▪ Na budúci víkend máme v Topoľčanoch v meste hody, pri ktorých si budeme súčasne pripomínať a sláviť aj 220. výročie posviacky nášho farského kostola. Sv. omše budú o týždeň vo farskom kostole v nasledovných časoch:

**Sobota 13.8.:** ráno o 8.00 a večer už o **17.00 hod.** a to s platnosťou na nedeľu

*Poznámka*: Sv. omša v sobotu 13.8. večer o 18.30 hod. už potom nebude!

**Nedeľa 14.8.:** 6.00; 7.30; 9.00; 10.30 (slávnostná so spevokolom); 18.30 hod.

▪ Liturgia počas hodových dní v Topoľčanoch bude slávená takto: Sv. omša v sobotu večer o 17.00 hod. bude s platnosťou na nedeľu a bude z liturgie 20. cezročnej nedele. V nedeľu dopoludnia všetky sv. omše budú z liturgie výročia posviacky chrámu. A z tohto dôvodu v nedeľu a pondelok budú horieť na stenách kostola pri konsekračných krížoch sviece. V nedeľu večer a celý pondelok bude liturgia zo slávnosti Nanebovzatia Panny Márie.

Sv. omša v nedeľu o 10.30 hod., ktorá bude hodová, bude dlhšou slávnostnou sv. omšou sprevádzanou našim chrámovým spevokolom. Na záver tento nedeľnej hodovej omše bude o približne 11.45 hod. nasledovať slávnostné požehnanie novoosadenej pamätnej tabule na priečelí nášho farského kostola. Je to z príležitosti 220. výročia posviacky nášho chrámu. Srdečne i vás všetkých pozývame na oslavu topoľčianskych hodov v jej mnohých náboženských sláveniach a kultúrnych podujatiach.

▪ V dňoch 13.-14.8.2022 sa uskutoční v Nitre na Kalvárii púť k Matke Božej. A obdobne zas v dňoch 12.-14.8.2022 sa v Hronskom Beňadiku uskutoční víkendový pobyt pre slobodných katolíkov. Podrobnosti sú na plagátoch v kostolnej výveske.